Voelberinging - Maart 2013 (Local News)
Ons voëlklub lei elke jaar die voëlkykprogram, met 'n voël-beringingsnaweek by die Polokwane Natuurreservaat, in. Hierdie jaar was dit ook die geval gewees, met die uitsondering dat dit ietwat later as gewoonlik plaasgevind het. Dit was lieflike sonskyndae gewees met slegs die wind wat ietwat gepla het deurdat die voëltjies dan die nette sien wapper, en so ook die Acasiatortilis!
Die gedagte was wel dat dit plaasvind voordat die trekvoëls huiswaarts keer. So het dit dan ook gebeur dat Derek Engelbrecht en Billy Attard met die hulp van Koos du Plessis op beide dae vyftien trekvoëls gering het.
Vir die Saterdag beringing was die Witkeelsanger (Common Whitethroat) die hoogtepunt gewees. Sondag se hoogtepunt was toe 'n melanistiese Kleinsingvalk (ook genoem Witkruissperwer) (Gabar Goshawk) gevang en gering is. Uit die groot totaal van 86 voëls wat gering was, was 15 trekvoëls gewees, dus ongeveer 17 persent.
Hierdie trekvoëls was die volgende:
- Ses Hofsangers (Willow Warblers);
- Drie Rooiruglaksmanne (Red-backed Shrikes);
- Drie Diederikkies (Diderick Cuckoos);
- Een Witkeelsanger (Common Whitethroat);
- Een Paradysvlieevanger (African Paradise-Flycatcher);
- Een Bosveldvisvanger (Woodland Kingfisher);
Die meeste enkel spesies wat gering was, was die Swartkeelgeelvink (Southern Masked-Weaver) met 14, dan die Kleingeelvink (Lesser Masked-Weaver) met 11 en derdens die Rooibekkwelea (Red-billed Quelea) met 11. Daar was slegs een hervangs (retrap) gewees naamlik n Sabotalewerik wat op 26 Mei 2012 al hier gering was.
Ons se baie dankie aan al die klub se lede en besoekers wat hierdie beringingsessie by gewoon en ondersteun het. Sien julle daar - volgende jaar!
Compiled by: Billy Attard